my en my my my my my my my en en my my my my my my my my my en my my my my my my my my en my ru my my my en en ru my ru my br my en en en en en en sv fr de de fr my my my my my my my el my my my my my el my my my my my el my my my el my my my el my my my my my my en en my nl en my my my my my en en en en en en es en en en en en my my my my my my my my my en my my my my my my en my my my my my my my my en en en en en en en en en en en en en en en en en en en en en en
ဓာတ်ပုံသတင်းများ
Advertisement
အများပိုင်ယာဉ်လိုင်းတွေ အမြန်ဆုံးပေါ်ပေါက်ဖို့ လိုနေပြီ
အများပိုင်ယာဉ်လိုင်းတွေ အမြန်ဆုံးပေါ်ပေါက်ဖို့ လိုနေပြီ
Written by  Super User
Sunday, September 20 2015 06:30
Rate this item
အခုရက်ပိုင်းမှာ ခရီးသည်တင်ယာဉ်လိုင်း  တချို့က ပြောင်းလဲသတ်မှတ်လိုက် တဲ့ စည်းကမ်းဖောက်ဖျက်မှုဒဏ်ကြေးတွေကို မကျေနပ်လို့ဆိုပြီး ဘတ်စ်ကားတွေကိုမထွက် ဘဲ ဆန္ဒထုတ် ဖော်ကြ တယ်။ အဲဒီနောက် ဆက်တွဲကတော့ ရန်ကုန်မြို့တွင်း သယ်ယူပို့ ဆောင်ရေးအတွက် ဘတ်စ်ကားတွေကိုသာ အဓိကအားထားအသုံးပြုနေရတဲ့ ခရီးသွား ပြည်သူတွေအားလုံး အခက်အခဲတွေ ကြုံ တွေ့ရတယ်။
ခရီးသည်တင် ဘတ်စ်ကားလိုင်းတွေ ဆန္ဒပြပြီး ရပ်နားတာကို ဘယ်အဖွဲ့အစည်း ကမှ မဖြေရှင်းပေးပါဘူး။ ဘတ်စ်ကားတွေ ဆန္ဒပြတာရဲ့ တရားခံကဘယ်သူလဲ။ မထသ လား၊ ယာဉ်မောင်း တွေလား၊ ယာဉ်ပိုင်ရှင်တွေလား။ဘယ်သူလဲ။ အခုရက်ပိုင်းအထိ ဒီဖြစ် စဉ်ကို ဘယ်သူကမှ အဖြေမပေးနိုင်သေးပါ ဘူး။ ယာဉ်ပိုင်ရှင်တွေကလဲ ယာဉ်မောင်းတွေ  မရှိလို့ ယာဉ်လိုင်းမပြေး ဆွဲနိုင်ဘူး။ ယာဉ်မောင်း တွေကလဲ အခုယာဉ်ထိန်းရဲတွေက အမှုကို ကြံဖန်ပြီး ဖမ်းဆီးနေလို့ ပြောင်းလဲလိုက်တဲ့ ဒဏ်ကြေး အသစ်တွေကြောင့် သူတို့အတွက် အဆင်မပြေလို့ဆိုပြီး မမောင်းကြ ပါဘူး။ မော် တော်ယာဉ်လိုင်းပေါင်းစုံ ထိန်းသိမ်းရေး ကော်မတီ(မထသ) ကလဲ ယာဉ်ပိုင်ရှင်တွေက ဘတ်စ်ကားတွေ မထွက်တာကြောင့်လို့ တစ် ယောက်ကို တစ်ယောက် လက်ညှိုးထိုးနေပါ တယ်။ အောက်ခြေမှာတော့ ခရီးသွားပြည်သူ တွေက သွားလာရေးအတွက် အခက်အခဲ တွေကြုံတွေ့နေပါတယ်။
ဘယ်လိုအကြောင်းကြောင့်ပဲဖြစ်ဖြစ်  အဲဒီအခက်အခဲတွေကို အောက်ခြေပြည်သူ တွေက အရင်ဆုံးခံစားရပါတယ်။ ပွင့်ပွင့် လင်းလင်းပြောရရင်တော့ ဘတ်စ်ကားလိုင်း တွေနဲ့ပတ်သက်ပြီး တာဝန်ယူ ထားတဲ့ အဖွဲ့ အစည်းတိုင်းမှာ တာဝန်ရှိပါတယ်။ တာဝန် မယူကြဘူးလား။ တာဝန်မခံကြတော့ဘူးလား။ မလုပ်နိုင်ကြတော့ဘူးလား။ အဲဒါဆိုရင်တော့ အလွယ်လေးပါ၊ အဲဒီအဖွဲ့ အစည်း ကနေ နေ ရာဖယ်ပေး လိုက်ပါ။ လုပ်နိုင်တဲ့သူတွေ လုပ် ပါလိမ့်မယ်လို့ အင်းစိန်မြို့နယ်နေ ကိုအောင် သက်ကဆိုပါတယ်။
ကိုအောင်သက်က ''ကားတွေကမထွက် တော့ ရန်ကုန်မြို့ထဲအလုပ်သွားတဲ့သူတွေ အတွက် ကားအခက်အခဲတွေ ဖြစ်ေ နပါ တယ်။ ခရီးသည်တွေ ဒုက္ခရောက်တယ်။ အဲဒါကို အမြန်ဆုံးဖြေရှင်းဖို့ လိုတယ်။ ဘတ်စ်ကားနဲ့ ပတ်သက်တဲ့ အဖွဲ့အစည်းတွေ အားလုံးမှာ တာဝန်ရှိတယ်'' လို့ဆိုပါတယ်။
အရင်းစစ်တော့ အမြစ်မြေမှာဆိုသလို ရန် ကုန်တိုင်းဒေသကြီးအတွင်းမှာ ဖြစ်ပျက်နေ တဲ့ ကိစ္စတွေဖြစ်တဲ့အတွက် တိုင်းဒေသကြီး အစိုးရအဖွဲ့ကနေ အမြန်ဆုံးကိုင်တွယ်ဖြေရှင်း မှုတွေလုပ် ပေးသင့် တယ်လို့ ဆိုပါတယ်။ လက် ရှိ ဘတ်စ်ကားလိုင်းဆန္ဒပြ တာတွေ ကိုတော့ အမြန်ဆုံးဖြေရှင်းပေးဖို့ လိုအပ်နေပါပြီ။ လက်ရှိမှာတော့ မော်တော်ယာဉ်ထိန်းသိမ်း ရေးကော်မတီ ကလဲ ဘာမှမလုပ်ပေးနိုင်ပါဘူး။
ဒဂုံမြို့သစ် တောင်ပိုင်းမြို့နယ်နေ ကို ဇော်မင်းထွန်းက ''ဒဂုံမြို့သစ်ကိုပြေးဆွဲနေတဲ့ (၂၄၈) နဲ့ (၂၅၅) ယာဉ်လိုင်းတွေက အရင် တုန်းက တစ်ယောက်ကို ကျပ်၂၀၀ ပဲ။ အခု ဆိုရင် တချို့ဘတ်စ် ကားလိုင်း တွေ ရပ်နား တဲ့အတွက် တာမွေကျော်ရင် ကျပ် ၃၀၀ တောင်းတယ်။ ခရီးသည်တွေက စီးစရာကား မရှိတော့စီးရတယ်။ ခရီးသည်တွေဒုက္ခရောက် တယ်''လို့ဆိုပါတယ်။ ဘတ်စ် ကားလိုင်း တွေ ဆန္ဒပြခြင်းက အရပ်စကားနဲ့ပြောမယ်ဆိုရင်တော့ လူဝါးဝ တာမျိုး ဖြစ်တယ်လို့ဆိုပါတယ်။ ဘယ် သူသေ သေ၊ ငတေမာရင်ပြီးရောဆိုပြီး လုပ်ကြတဲ့အ ချိုးမျိုးဖြစ်ပြီး မိမိတို့ကိုယ် တိုင် မှားနေရက် သားနဲ့ အကျပ်ကိုင်တဲ့အဖြစ်မျိုး လုပ်ဆောင် တဲ့အတွက် သက်ဆိုင်ရာ တာဝန်ရှိသူတွေအ နေနဲ့ အမြန်ဆုံးကိုင်တွယ်ဖြေရှင်းပေးဖို့ လိုပါ တယ်။  အခုဖြစ်စဉ် တွေ မှာတော့ မော်တော် ယာဉ် နဲ့ပတ်သက်တဲ့ အဖွဲ့အစည်းတွေအားလုံးမှာ တာဝန်ရှိပါတယ်။ အခုကျတော့မှ လက်ညှိုး ထိုးနေကြတာ ရှက်ဖွယ်ဖြစ်တယ်လို့ဆိုရမှာ ဖြစ်ပါ တယ်။
မထသ ဘာတွေလွဲနေလဲ
**********************
မထသဆိုတာကတော့ ရန်ကုန်တိုင်း ဒေသကြီးအတွင်းမှာ ယာဉ်လိုင်းတွေ ပြေးဆွဲ မယ်ဆိုရင်တော့ ပြေးဆွဲခွင့်ချမှတ်ပေးတဲ့ အဖွဲ့အစည်းဖြစ်ပါတယ်။ ရန်ကုန်တိုင်းဒေသကြီး အစိုးရအဖွဲ့ရဲ့ ညွှန်ကြား ချက်နဲ့ လုပ်ဆောင် နေတဲ့ အဖွဲ့အစည်းဖြစ်ပါတယ်။ ယာဉ်ပိုင်ရှင် တွေနဲ့ ပူးပေါင်းလုပ်ဆောင်ပါတယ်။ မထသ က အင်န်ဂျီအို အဖွဲ့အစည်းဖြစ်တဲ့အတွက် လူကို ဖမ်းလို့၊ ကားကို ဖမ်းလို့တော့ မရပါဘူး။ စည်းကမ်းမလိုက်နာတဲ့ ယာဉ်ကိုလိုင်းပိတ်တာ နဲ့ ဒဏ်ရိုက်တာပဲလုပ်လို့ရပါတယ်။မထသရဲ့ ဥပဒေ ၁၈၃ ချက်နဲ့ အရေးယူပါတယ်။
လက်ရှိ ရန်ကုန်မြို့တွင်း ပြေးဆွဲနေသော ခရီးသည်တင်ယာဉ်များကို တွေ့ရစဉ် ။ ဓာတ်ပုံ - ရဲနောင် (ဖယ်ခုံ)
ဒဂုံမြို့သစ်ကိုပြေးဆွဲနေတဲ့ ဘတ်စ်ကား လိုင်းမှ ယာဉ်အကူတစ်ဦးက  ''မထသဆိုတာ က ကျွန်တော်တို့က ရှာကျွေးနေတဲ့အဖွဲ့ပါ။ သူတို့က ကျွန်တော်တို့ အိတ်ကပ်ထဲမှာပဲရှိတယ်'' လို့ဆို ပါ တယ်။  အဲဒါကြောင့်ပဲ မော်တော်ယာဉ် လိုင်း ပေါင်းစုံကော်မတီကို ဘတ်စ်ကားလိုင်းတွေ က ယာဉ်မောင်းတွေနဲ့ ယာဉ်အကူတွေက အရေးမစိုက်ကြတာမျိုးဖြစ်တယ်လို့ ဆိုပါတယ်။
ကိုဇော်မင်းထွန်းက ''မထသ ကလဲ ဘာမှ မလုပ်ပေးနိုင်ဘူး။ ယာဉ်လိုင်းတွေ ပြေးဆွဲရင် သာ သူတို့ဆီမှာခွင့်ပြုတာမျိုးတောင်း ရတယ်။ အခက်အခဲဖြစ်တော့ ဘာမှမလုပ်ပေးနိုင်ဘူး။ ပြည်သူတွေ ပဲ ခံစားရတာပဲ''လို့ ဆိုပါတယ်။  လက်ရှိဖြစ်ပေါ်နေ တဲ့ ဘတ်စ်ကားလိုင်း တွေရဲ့ ဆန္ဒပြမှုတွေက မော်တော်ယာဉ်လိုင်း ပေါင်းစုံစည်းကမ်းထိန်းသိမ်းရေးကော်မတီ (မထသ)ရဲ့ စီမံခန့်ခွဲမှု အပိုင်း အားနည်းတာ ကြောင့် အဓိကဖြစ်တယ်လို့ ပြည်သူတွေက ဝေဖန်နေကြပြီ။ အများပိုင်ယာဉ်လိုင်းတွေကို အမြန်ဆုံးတည်ထောင်သင့်တယ်လို့ဆိုပါတယ်။
ယာဉ်ထိန်းရဲတွေ ဘာတွေလွဲနေလဲ
**********************************
မြို့တွင်းယာဉ်စည်းကမ်း၊ လမ်းစည်း ကမ်းထိန်းသိမ်းရေးနဲ့ ပတ်သက်ပြီး အဓိက ဆောင်ရွက်ရတဲ့အဖွဲ့အစည်းဖြစ်ပါတယ်။ အ လားတူပဲ အဲဒီယာဉ်စည်းကမ်း လမ်းစည်း ကမ်းတွေနဲ့ပတ်သက်ပြီး ယာဉ် မောင်း တွေ၊ ယာဉ်အကူတွေ၊လမ်းအသုံးပြုသူတွေကို လမ်း စည်းကမ်းတွေ အသိပညာပေးရမှာ ဖြစ်ပေ မယ့် အဲဒီအပိုင်းတွေမှာ အားနည်းမှုတွေရှိ နေပါသေးတယ်။
ယာဉ်နောက် လိုက်တစ်ဦးက ''ယာဉ်စည်း ကမ်းလမ်းစည်းကမ်းဥပဒေက ယာဉ်ထိန်းရဲ လက်ထဲမှာ။ သူတို့အမှုလိုနေရင် ကြံဖန်ပြီး ဖမ်းတယ်။ အဲဒီလိုမျိုးတွေဖြစ်နေတာ။ သူတို့ ဖမ်းချင်ရင်ဖ မ်း တယ်။ မဖမ်းချင်တဲ့ ကားဆိုရင် မဖမ်းဘူး။ အဲဒီလိုမျိုးလုပ်တယ်။ ကားသမား ကလဲ ယာဉ်ထိန်းကိုမယုံဘူး။ သူတို့ ဥပဒေ ကိုင်ပြီးလုပ်တော့ အဲဒီလိုဖြစ်နေတာ''လို့ ဆို ပါတယ်။
ယာဉ်စည်းကမ်းတွေကို ပြောင်းလဲသတ် မှတ်တော့မယ်ဆိုရင်လဲ သက်ဆိုင်ရာယာဉ် လိုင်းကြီးကြပ်ရေးတွေကနေ တစ်ဆင့် ပြောင်း လဲ လိုက်တဲ့ ဥပဒေတွေ၊ ဒဏ်ကြေးတွေကို ဘတ်စ်ကား လိုင်းတွေမှာ  အသိပေးတာမျိုး ကြေညာချက်တွေ ထုတ်ပြန်တာမျိုးလုပ်ပေး သင့်တယ်လို့ဆိုပါတယ်။
ကိုဇော်မင်းထွန်းက ''စပယ်ယာတွေရဲ့ စိတ်ထဲမှာ လက်ဖက်ရည်ဖိုးပေးရင် ဥပဒေချိုး ဖောက်လို့ရတယ်လို့ ထင်နေကြတယ်။ အရင် တုန်းကလဲ အဲဒီလိုဖြစ်ခဲ့တယ်။ အခုလဲဖြစ်နေ တယ်။ အဲဒါမျိုးကို မရှိဖို့လို တယ်''လို့ဆိုပါ တယ်။ ဘတ်စ်ကား လိုင်းတွေ က လဲ စည်းကမ်း လိုက်နာပြီး ယာဉ်ထိန်းရဲတွေကလဲ သမာသ မတ်ကျဖို့လိုပါတယ်။
ဥပဒေကို ရှင်းရှင်းလင်းလင်းပြောဖို့လို
************************************
အခု ဘတ်စ်ကားလိုင်းတွေ ဖြစ်နေတဲ့ ပြဿ နာကတော့ အသစ်ထွက်ရှိလာတဲ့ မော် တော်ယာဉ်ဥပဒေမှာပါတဲ့ စည်းကမ်းသတ် မှတ်ချက်နဲ့ အရေးယူမှုတွေအတွက်သတ်မှတ် လိုက်တဲ့ ဒဏ်ကြေး ကြောင့်ဖြစ်ပါတယ်။ အဲဒါ နဲ့ ပတ်သက်ပြီး သက်ဆိုင်ရာအဖွဲ့ အစည်းတွေ အကုန်လုံးက ယာဉ်မောင်းတွေကို ဘယ်လို ဘယ်အကြောင်းဖြစ်တယ်ဆိုတာကို သေသေ ချာချာဂဃနဏ မရှင်းပြ ပါဘူး။ ဥပဒေပြောင်း တယ်။ ဒဏ်ကြေးပြောင်းတယ်။ အရေးယူ မယ်။ ဒဏ်ကြေးက အရင်ထက်များတယ်ဆို တာမျိုးပဲ ပြောတဲ့ အတွက် အခုမလိုလားအပ် တဲ့ ကိစ္စမျိုးတွေဖြစ် လာတယ်လို့ဆို ပါတယ်။
အငှားယာဉ်မောင်း ကိုဆန်းမင်းက ''ယာဉ် ထိန်းရဲက လိုင်စင်စစ်တယ်။ မော်တော်ယာဉ် နဲ့ပတ်သက်တဲ့ ဥပဒေပြောင်းသွားပြီဆို တာ သိလားလို့မေးတယ်။ ကားမောင်းနေတဲ့အတွက် မသိဘူးလို့ပြော လိုက်တယ်။ ယာဉ်ထိန်းရဲပြန် ပြောတာက ဥပဒေချိုးဖောက် ရင် ဒဏ်ကြေး ဘယ်လောက်တိုးတယ်ဆိုတာမျိုးပဲ ရှင်းပြ တယ်။ ဥပဒေနဲ့ ပတ်သက်ပြီး ယာဉ်မောင်းတွေ ကို အသိပညာ ပေး တာ။ ဆွေးနွေးတာမျိုး မလုပ်ဘဲ ဒဏ်ကြေးတိုးတာလောက်ပဲပြော တယ်။ ဥပဒေကို ဘာမှသေချာမရှင်းပြဘူး''လို့ဆိုပါတယ်။ ဥပဒေအသစ် ပြဋ္ဌာန်းပြီဆိုရင်တော့ အဲဒီဥပဒေနဲ့ပတ်သက်တဲ့ အသိုင်း အဝိုင်း ကိုတော့ ပညာပေးဆွေးနွေးမှုတွေ ပြုလုပ်ပေးရ မှာဖြစ်ပြီး တိုင်ပင်ဆွေးနွေးမှုတွေလဲ လုပ်သင့်တယ်လို့ ကိုဆန်းမင်း ကပြောပါတယ်။
ရပ်နားတဲ့ယာဉ်လိုင်းတွေပိတ်သိမ်းပါ
*********************************
မိမိကိုယ်ကျိုးအတွက်သာကြည့်ပြီး  လက်ရှိမှာ ရပ်နားထားတဲ့ ယာဉ်လိုင်းတွေကို သက်ဆိုင်ရာအဖွဲ့အစည်းမှ အပြီးပိုင်ပိတ် သိမ်းခွင့်ပေးသင့်တယ်လို့ ခရီးသွားပြည်သူတွေ ကဆိုပါတယ်။  ကိုဇော်မင်းထွန်း က ''အရင်တုန်းက ဒဏ်ကြေး နည်း တဲ့အတွက် အဲဒါကိုဂရုမစိုက် ဘူး။ စည်းကမ်းမလိုက်နာဘူး။ စည်းမဲ့ကမ်းမဲ့ လုပ်တယ်။ ရန်ကုန်မှာယာဉ်တိုက်မှုရဲ့ ရာခိုင် နှုန်း ၈၀ လောက်က လိုင်းကားတွေကြောင့် ပဲ။ ဒဏ်ကြေးနည်းတဲ့ အတွက် မောင်း ချင် သ လို မောင်းတယ်။ ရဲကဖမ်းရင် ဒဏ်ကြေးပေး လိုက်တယ်။ အခု ဒဏ်ကြေးများတော့ လိုင်း တွေ မဆွဲဘူး။ လိုင်းဆွဲ တဲ့ ယာဉ်တွေကို ရန် လုပ်တယ်။ အဲဒါကြောင့် တာဝန်ရှိသူတွေက လိုင်းမဆွဲတဲ့ယာဉ်တွေကို ပိတ်သိမ်းပြီး အဲဒီ နေရာမှာ အခြားယာဉ်လိုင်းတွေနဲ့ အစားထိုး သင့်တယ်''လို့ မှတ်ချက်ပေး ပါတယ်။
ယာဉ်စည်းကမ်းဒဏ်ကြေးတွေနဲ့ ပတ် သက်ပြီး ဒေသတွင်းနိုင်ငံတွေမှာဆိုရင်တော့ စင်ကာပူနိုင်ငံက အပြင်းထန်ဆုံးဖြစ်တယ်လို့ စီးပွားရေးလုပ်ငန်းရှင်တစ်ဦးက ပြောပါတယ်။ ယင်းက ''စင်ကာပူ ယာဉ်စည်းကမ်း  လမ်းစည်းကမ်းတွေက အရမ်းတင်းကျပ် တယ်။ သတ်မှတ်ထားတဲ့စည်းကမ်းမလိုက် နာဘူး ဆို ရင် ဒဏ်ကြေးက စင်ကာပူဒေါ်လာ ၁၂၀ က စတယ်။ အဲဒါက အနည်း ဆုံးပဲ။ စည်းကမ်းဖောက်ဖျက်တဲ့ အနေအထားကို ကြည့်ပြီး ဒဏ်ကြေးက များသွားတယ်။ အဲဒါ ကြောင့် အားလုံးက စည်းကမ်းလိုက်နာကြ တယ်။ ဒီမှာက ဒဏ်ကြေးနည်းတော့ စည်း ကမ်းဖောက် လဲ ဘာမှမထိခိုက်ဘူး ဖြစ်နေ တယ်။ အဲဒါကြောင့် ဥပဒေကိုသေချာပြဋ္ဌာန်း ပြီး သေချာအရေးယူဖို့ လိုတယ်''လို့ မှတ် ချက်ပေးပါတယ်။
အများပိုင်ယာဉ်လိုင်းတွေပေါ်ထွန်းဖို့
*******************************
မြို့တွင်းသွားလာရေးစနစ်များ အဆင် ပြေစေရန်အတွက် နိုင်ငံတကာတွင် အသုံးပြု လျက်ရှိသောအများပိုင်ယာဉ်လိုင်းများဖြင့် မြို့ တွင်း သယ်ယူပို့ဆောင်ရေးလုပ်ငန်းများကိုပြောင်းလဲချိန်တန်ပြီဟု မြို့ပြစီမံကိန်း ဆိုင်ရာ ကျွမ်းကျင်ပညာရှင်တစ်ဦးကပြောပါတယ်။
ယင်းက ''အခုက ခေတ်ပြောင်းနေပြီ။ အရင် တစ်ပါတီစနစ်တုန်းကလိုမျိုးလုပ်လို့ မရတော့ဘူး။ လက်ရှိမှာမြို့တွင်းသွားလာရေး အတွက် မထသကမလုပ်နိုင်ဘူးဆိုရင် ဖျက် သိမ်းပြီး လုပ်နိုင်တဲ့ အဖွဲ့ကို လုပ်ခွင့်ပေးဖို့လို တယ်။ အခုဖြစ်နေတာတွေက မထသရဲ့ ညံ့ ဖျင်းမှုကို ပေါ်လွင်စေတာပဲ ။ နိုင်ငံတကာမှာ လို အများပိုင်ယာဉ်လိုင်းတွေနဲ့ လုပ်ဖို့လိုအပ် နေပြီ''လို့ ပြောပါတယ်။
လက်ရှိမှာတော့ ခရီးသွားပြည်သူတွေ ကတော့ ခရီးသည်တွေကိုဆက်ဆံရေးမကောင်း တဲ့၊ လုံခြုံစိတ်ချမှုမရှိတဲ့၊ ဝန်ဆောင်မှုမကောင်း တဲ့ မထသယာဉ်လိုင်းတွေအစား ခရီးသည် တွေအ တွက် သက်သောင့်သက်သာဖြစ်စေပြီး ဝန်ဆောင်မှုကောင်းတွေပေးနိုင်မယ့် အများ ပိုင်ယာဉ်လိုင်းတွေ ဖြစ်ပေါ်လာဖို့အတွက် မျှော်လင့်နေပါတယ်။
Logistic လုပ်ငန်းဆိုင်ရာ ကျွမ်းကျင် ပညာရှင် ဦးသိန်းနိုင်က''ဒီလုပ်ငန်းတွေက အရေးကြီးတယ်ဆိုတာကို အစိုးရသိဖို့ စိတ် ဝင်စားဖို့လိုတယ်။ ပုဂ္ဂလိက တစ်ခုတည်းက လုပ်လို့မရဘူး။ အစိုးရနဲ့ ပူးပေါင်းလုပ်ရမှာ။ နိုင်ငံတကာမှာလဲ ဒီလိုပဲလုပ်ကြ တယ်။ပုဂ္ဂလိ က လုပ်ငန်းပိုင်းလုပ်ပြီးတော့ အစိုးရအနေနဲ့ ထိန်းကျောင်းပေးရမှာပါ'' လို့ ဆိုပါတယ်။ ယင်းအပြင် သယ်ယူပို့ ဆောင်ရေး လုပ် ငန်းတွေက အမှန်တကယ်အရေးကြီးတယ် ဆိုတာမျိုးကို နားလည်လက်ခံတဲ့ အဖွဲ့အစည်း တွေဖြစ်ဖို့လိုပါတယ်။ အဲဒီလုပ်ငန်းတွေကိုလဲ တိုင်းဒေသကြီးနဲ့ မြို့တော်ဝန်ကနေပြီးတော့ လုပ်ဆောင် ရ မှာဖြစ်ပါတယ်။
ယင်းက ''နိုင်ငံတကာမှာတော့ မြို့ တော်ဝန်နဲ့ မြူနီစီပယ်လိုအဖွဲ့အစည်းကနေ အဲဒီမြို့ရဲ့ Public Transportation  ကို တာ ဝန်ယူပြီးလုပ်တယ်။ အခု ဒီမှာ အဲဒီလိုလုပ် တဲ့အပိုင်းမှာ အားနည်း တယ် လို့မြင်တယ်။ ကောင်းမွန်တဲ့စနစ်တစ်ခုကို ချပြီးတော့လုပ် ဆောင် ဖို့ လိုတယ်''လို့ဆိုပါတယ်။
လက်ရှိအချိန်မှာ ရန်ကုန်မြို့ရဲ့ခရီးသွား ပြည်သူတွေအားလုံး တညီတညွတ်တည်း လို အပ်နေတာကတော့ ဝန်ဆောင်မှုကောင်းတဲ့ မြို့ပြသွားလာရေးစနစ်ပါပဲ။ အဲဒါကို တိုင်း ဒေသကြီးအစိုးရနဲ့ မြို့တော် ဝန်တို့ က လုပ် ဆောင်ပေးရမှာဖြစ်ပါတယ်။  အချုပ်ဆို ရသော် ရန်ကုန်မြို့နဲ့ ကိုက်ညီ တဲ့အများပိုင်ယာဉ်လိုင်းစနစ်တစ်ခု ဖြစ်လာ ဖို့ အလျင်အမြန်လိုအပ်နေကာ မြို့တွင်းရှိ ခရီးသွား ပြည်သူ တွေကို ဝန်ဆောင်မှုကောင်း တွေပေးနိုင်တဲ့ ဘတ်စ်ကားလိုင်းတွေ ပေါ် ပေါက်လာဖို့ လိုအပ်နေပြီဖြစ်ကြောင်း ရေး သားတင်ပြလိုက်ပါတယ်။     ။
#Democracytoday
Read 1083 times
Published in အတွေးအမြင်
Latest from Super User
မြို့ပတ်ရထားစီး ပြည်ပခရီးသည် ထက်ဝက်ခန့် တက်လာ
မွန်ပြည်နယ်အတွင်း မိုးစပါးစိုက်ပျိုးစရိတ်ထုတ်ချေးငွေများ အပြည့်အဝပြန်လည်ရရှိမည်ဟုဆို
ဝမ်ပေါင်ကုမ္ပဏီမှ ကြေးနီသယ်ကားများကို လက်ပံတောင်းတောင်ဒေသခံများ ပိတ်ဆို့တားဆီး ဆန္ဒပြတောင်းဆို
ကလေးလုပ်သား ခြောက်သိန်းခန့် အန္တရာယ်ရှိ လုပ်ငန်းခွင်များတွင် အဆိုးရွားဆုံးပုံစံဖြင့် ခိုင်းစေခံနေရဟု ILO ဆို
ရန်ကုန်မြို့ပတ်ရထားများ မြန်နှုန်းမြှင့်မောင်းနှင်နိုင်ရန် ခရီးသည်နည်းပါးသောဘူတာအချို့ကို ဖျက်သိမ်းမည်
back to top
Job opportunity
no frame support
Job in Myanmar
Stay connected
RSS Vimeo Twitter Facebook Moby Picture
မျက်မှောက်ရေးရာ
အယ်ဒီတာ့အာဘော်
လူမျိုးစုရေးရာ
အထူးသတင်းပေးပို့ချက်
Advertisement
နိုင်ငံတကာသတင်းများ
နိုင်ငံတကာအထူးဆောင်းပါး
အထူးကဏ္ဍအစီအစဉ်
မှတ်တမ်းများ
ဖျော်ဖြေရေး
နယ်သတင်းများ
မန္တလေးသတင်းများ
မှုခင်းသတင်းများ
လွှတ်တော် ကိုယ်စားလှယ်လောင်းများ မိတ်ဆက် ကဏ္ဍ
Copyright 2014 © Democracy Today Daily Newspaper | Myanmar News Network Co.,Ltd. All rights reserved.
Creation of OrientWebs!
Myanmar News Network
Login or Register
Remember Me
fb iconLog in with Facebook